TAJNÁ SPOLOČNOSŤ KWI V KMENI SARPANOV, V LIBÉRIÍ

V Libérií má každý klan vlastnú spoločnosť, tzv. „spoločnosť kwi“, ako ju nazývajú domorodci. Cieľom tejto spoločnosti je čeliť zlým duchom.

Členmi spoločnosti sa stávajú všetci muži na konci obdobia dospievania, hneď ako boli zasvätení. Zasvätenie sa deje v lese, na mieste vzdialenom od dediny asi dve hodiny chôdze. Stojí tam veľká chatrč, kam prichádzajú chlapci v noci bez vedomia svojich matiek. To tiež patrí medzi charakteristické zvláštnosti zasvätenia, pretože vo všetkých tajných a „kultúrnych“ spoločnostiach zasväcovanie zvyčajne trvá dlhšiu dobu a je verejne známe.

V spoločnosti kwi je naproti tomu zasväcovanie tajné a jednorázové. Deje sa v noci, zatiaľ čo matky spia. Chlapci odídu do lesa, kde strávia celú noc, a vracajú sa pred piatou hodinou, skôr než sa matka zobudí. Kandidát sa musí naučiť hrať na píšťalu. Členovia  spoločnosti medzi sebou hovoria rečou, ktorej zasvätenec nerozumie. To je spoločný rys všetkých tajných spoločností. 

Hra na píšťalu patrí medzi zvláštností kwi. Nieje to vlastne píšťala, ale orezaná slepačia kosť. Záleží však  tom aká kosť a z akej sliepky. Musí to byť len kosť z bielej sliepky, a to z jej pravej nôžky. V Libérií žijú muchy asi 4 cm dlhé, ktorých bodnutie je nesmierne bolestivé. Larvy týchto múch sa vyvíjajú v kokone a práve takýmto kokonom sa upchá vybraná slepačia kosť. Potom sa prikrášli niekoľkými diabolskými ozdobami, ako napríklad ľudskými vlasmi. Fúkaním na tento inštrument vzniká vzduch podobní hvízdaniu na píšťalu alebo bzučaniu muchy. Naučiť sa hrať na tento nástroj nie je vôbec jednoduché. Kwi sa stáva ten, kto na ňom hrá najlepšie. Keďže funkciou kwi je hra na píšťalu, môže sa stať, že v niektorom klane hrá niekoľko domorodcov rovnako dobre. Potom je teda kwi viac, niekedy dokonca celý orchester. 

Kwi je len figúrkou, ktorá tančí, spieva, ale pri tom nemá žiadnu moc. Tak je to však u všetkých tajných spoločností. Ten, kto je najviac na očiach a pre nezasvätencov predstavuje náčelníka, býva len nastrčenou hračkou skrytých a mocných osobností, ktoré stoja v pozadí. Preto veľkému kwi bývajú zvyčajne podriadení niekoľkí malí kwi.

Okolo kwi sa pohybuje niekoľko mužov, ktorí vystupujú ako „tlmočníci jeho hlasu“. Kwi totiž nehovorí a nesmie hovoriť inak než tajnou rečou spoločnosti. Tlmočník stojací po jeho boku je poverený prekladaním jeho slov. je to veľmi dôležitá osoba, a keď zomrie, má právo na vlastný obrad. Členovia spoločnosti vtedy neodchádzajú pracovať na svoje farmy a kwi musí prísť do dediny zosnulého a aspoň dva dni tu hrať. 

Inou dôležitou osobu je majiteľ domu, kde sa kwi ubytuje, keď prichádza hrať do dediny. Ten muž sa nazýva „kňaz“ a aj on má právo po smrti na dvojdennú návštevu kwi. 

Všetky tieto dôležité osobnosti i vytrubovanie pohrebu je však len sypanie piesku do očí nezasvätených. Hlavou spoločnosti nie je v skutočnosti kwi ani tlmočník ani kňaz, ale úplne neznámi muž, a stačí len vysloviť jeho meno ba, a domorodci utekajú, akoby videli strašidlo.

Pravým, všemocným náčelníkom je teda ba „všemocný otec“. On jediný dáva rozkazy, rozhoduje, či má kwi navštíviť dedinu, kde je pozvaní, je kompetentní prehlásiť, že určitá osoba je posadnutá zlými duchmi“, len on má právo nad životom a smrťou všetkých a práve on sám má pri sebe jed zo žlče krokodíla, ktorý usmrcuje bez stopy a v piatich sekundách. Je to nesporne veľmi nebezpečný muž.

Ba ma tiež pomocníka nazývaného malý otec, ktorý ho po smrti nahradí. Ba je nielen dôležitou osobou spoločnosti, ale súčasne tiež najtajnejšou, a po jeho smrti preto nedochádza k žiadnym zvláštnym smútočným obradom, aby tajomstvo nebolo prezradené.

Zasvätenci nesmú pod žiadnou zámienkou prezradiť nečlenom spoločnosti, čo sa dozvedeli. Povinnosť mlčať je prvým zákonom spoločnosti a nedodržanie tohto zákona má za následok jediný trest- smrť.

U týchto tajných spoločností nebýva tajný ich cieľ ani metódy, ale ich náčelníci a rituál. Je to pochopiteľné, lebo spoločnosť je tím viac obávaná a ctená, čím lepšie sa vie zahaľovať do závoja dôležitosti a tajomstva a zaistiť si rešpekt a poslušnosť prísnosťou trestov.

Aby bol kwi pre nezasvätencov nadprirodzenou osobou, preto je nutné aby mal mimoriadne schopnosti. Odev členov spoločnosti sa líši podľa jednotlivých klanov, ale určité prvky- symboly nadprirodzených síl – zostávajú u všetkých rovnaké. U všetkých nájdeme levhartiu kožušinu( lebo  kwi je silný ako levhart) a ďalej kožu opíc ( je obratný ako opica). Kwi máva na rukách sokolie krídla, na hlave perie z vtáka kalao a v ústach píšťalu. Podľa legendy vie kwi aj lietať. Keď hvízda na píšťalu a tlčie sokolími krídlami, šepkajú si nezasvätenci v posvätnej úcte, že kwi sa chystá odletieť.

Asi najviac však ohromuje schopnosť kwi premeniť ženu na muža. Väčšina Afričanov verí, že dieťa hneď po narodení nemá len jedno pohlavie, nie je to teda ani chlapec ani dievča, ale tvor heterogénny. Prvky oboch pohlaví bojujú medzi sebou už od okamihu počatia, až v puberte nadobudne jeden prevahu. U muža sa zrejme preukáže jeho silnejší mužský prvok a u ženy zase zvíťazí ženský. Navzdory víťazstvu jedného pohlavia nieje princíp druhého úplne zničený a zostáva v latentnom stave prítomný. Niekedy stačí sebemenší impulz a všetko sa zvráti, takže prevládne zasa pohlavie druhé. Zatiaľ čo v modernej civilizácií sa pohlavie mení chirurgickým zákrokom, u Afričanov stačí naopak zásah náboženský alebo filozofický, táto zmena môže byť čisto psychologická.

Kwi môžu uvidieť len členovia spoločnosti, a tými  sú výlučne muži. Veľmi vzácne sa však stane, že niektorá žena ho mimovoľne zahliadne. K stretnutiu môže dôjsť niekde na ceste alebo v dedine, napr. ak sa žena vydá za svojimi rodičmi a nevie, že v ich dedine je práve kwi pri príležitosti nejakého obradu. Vojde do dediny a stretne sa s ním tvárou v tvár. V tom okamihu sa z nej stáva muž, pretože len muži môžu vidieť kwi.

Žena, ktorú kwi premenil na muža, už nemôže mať deti, lebo sa k nej už žiaden muž nepriblíži, a keby snáď nejaké dieťa porodila, bola by odsúdená na smrť.

Táto žena premenená na muža má však množstvo výhod. Nestará sa už o kuchyňu, môže sa dokonca oženiť, to zn. vziať si nejakú ženu a toto právo aj využíva. Ak si to želá, môže byť menovaná náčelníkom dediny, klanu ba i kmeňa. Sú jej povolené všetky pocty.

Najzábavnejšie na celom tomto zvyku je skutočnosť, že samotnému kwi nikto neprikazuje celibát, môže sa kľudne oženiť a mať deti. Zákon, že žena, ktorá uvidí kwi má jednu výnimku- a tou je manželka kwi. Ta ho vidí každý deň, a predsa zostáva ženou.

Inak samozrejme len členovia spoločnosti vedia, kto je z nich vlastne kwi, a hoci ten žije ako každí druhí vo svojej dedine, pre nezasvätencov  býva „ ďaleko, ďaleko v pralese.“

